विवाद पर आज प्रदेश अध्यक्ष करेंगे रायशुमारी, निपटारा संभव
भाजपारांची महानगर अंतर्गत विभिन्न मंडलों के चुनाव में हुए विवाद का निपटारा शुक्रवार को होने की संभावना है। शुक्रवार को पार्टी के प्रदेश पदाधिकारियों की बैठक आहूत की गई है। बैठक में प्रदेश चुनाव प्रभारी सहित जिला चुनाव प्रभारी भी मौजूद रहेंगे। बैठक में रांची महानगर के चार मंडलों के चुनाव में हुए विवाद का मामला प्रदेश अध्यक्ष के समक्ष रखा जाएगा। प्रदेश अध्यक्ष पूरे मामले की जानकारी लेकर इस विषय पर प्रदेश चुनाव प्रभारी सह विधायक राज सिन्हा और जिला चुनाव प्रभारी ओम सिंह के सात रायशुमारी करेंगे। संभव है कि मामला अध्यक्ष स्तर पर ही निपट जाएगा। आपसी विवाद का हल कर सर्वमान्य हल निकाल लिया जाएगा। परंतु किसी कारणवश सहमति नहीं बन पाती है, तो इस मामले को पार्टी संविधान के अनुसार चुनाव विवाद निपटारा समिति को सौंप दिया जाएगा। हालांकि इस समिति का गठन अभी तक नहीं हुआ है। संभव है कि एक-दो दिनो के अंदर तीन सदस्यीय चुनाव विवाद निपटारा समिति का गठन कर लिया जाएगा। मालूम हो कि रांची महानगर के तीन मंडल धुर्वा, हटिया और हिंदपीढ़ी में मंडल अध्यक्ष का चुनाव स्थगित कर दिया गया है। लालपुर मंडल के चुनाव में जांच के आदेश दिए गए हैं।
रांची | भाजपाप्रदेश अध्यक्ष रवींद्र राय की अध्यक्षता में प्रदेश पदाधिकारियों कोर कमेटी की बैठक 25 दिसंबर 10 बजे से प्रदेश कार्यालय में होगी। प्रदेश मीडिया प्रभारी सांवरमल अग्रवाल ने बताया कि बैठक में प्रदेश प्रभारी त्रिवेंद्र सिंह रावत, सह प्रभारी रामविचार नेताम, सीएम रघुवर दास, पूर्व सीएम अर्जुन मुंडा रहेंगे। बैठक में संगठनात्मक विषयों पर चर्चा होगी।
hin_Deva hin_Deva hin_Deva